Galu

Galu, gala (, ) – požemio pasaulio demonai Mesopotamijos mitologijoje. Buvo tikima, kad galu nusigabena žmones į požemio pasaulį. Be galu, Mesopotamijos mitologijoje būta ir nemažai kitų požemio pasaulio demonų tipų.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 85–86. ISBN 978-0-292-70794-8.

Mituose vaizduojami kaip negailestingos būtybės, užtikrinančios, kad nė vienas, kurio tokia lemtis, neišvengtų požemio pasaulio. Minimi mite „Inanos nužengimas į požemio pasaulį“, taip pat pasakojimuose apie Dumuzio mirtį.Gwendolyn Leick (2002). A Dictionary of Ancient Near Eastern Mythology, p. 67. ISBN 9781134641024. Anot mito, Inana grįžta iš požemio pasaulio lydima galu. Būtent šių demonų grupė nugabena Dumuzį į požemio pasaulį, kad šis pakeistų Inaną. Keliose šumerų poemose aprašomas apleistas Dumuzio avių gardas. Užkalbėjimuose galu neretai įvardijami kaip vienas iš septynių blogųjų demonų tipų. Viename maginiame tekste nurodoma, kad būta septyneto galu.

Tikėta, kad galu, kaip ir kitų tipų demonai, žmonių atžvilgiu gali veikti ir palankiai. Lagašo valdovo Gudėjos himne minimas antraeilis dievas Ig-alima, kuris įvardijamas „didžiuoju Girsu [miesto] galu“.

 Šaltiniai 

Kategorija:Demonai Mesopotamijos mitologijoje